**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. december 16-án tartandó rendes ülésére**

Az előterjesztés tárgya: **Komplex felzárkózási program keretében szakmai program megvalósítására kiadott Támogatói Okirat elfogadása**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztés ügyiratszáma: TPH/997/2021

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2021.december 10.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez –**

**Komplex felzárkózási program keretében szakmai program megvalósítására kiadott Támogatói Okirat elfogadásáról**

Tisztelt Képviselő-testület!

A Kormány 2020. december 21-én meghozta a Tiszavasvári komplex felzárkózási program indításáról szóló 1957/2020. (XII. 21.) Korm. határozatot, melyben foglaltak alapján Tiszavasvárinak felzárkózási fejlesztések és szolgáltatások megvalósítása érdekében 590.500.000,- Ft többletforrást biztosít a Magyarország 2021. évi központi költségvetésről szóló 2020. évi XC. törvény 1. melléklet XIV. Belügyminisztérium fejezet javára. A Belügyminisztérium Társadalmi Felzárkózásért Felelős Helyettes Államtitkárságával folytatott több írásbeli és személyes egyeztetés lefolytatását követően támogatási kérelmet nyújtottam be a Kormányhatározat 1. pontjában megjelölt programmal összefüggő Tanoda és Biztos Kezdet Gyerekház működtetése – előkészítő tevékenységek, szakmai programok megvalósítására. Ennek eredményeként 36.500.000,- Ft támogatási összegről Támogatói Okirat került kiállításra Tiszavasvári Város Önkormányzata részére 2021. december 10. napján, mely a határozat-tervezet mellékletét képezi. A támogatás intenzitása 100%, melynek felhasználási határideje 2022. április 30.

Ebből a támogatásból a bűdi városrészen és a Külső-Szentmihályi városrészen megvalósítandó infrastrukturális fejlesztésekhez (Tanoda, Biztos Kezdet Gyerekház, sportpálya felújítás) kapcsolódó szakmai tevékenységek kerülnek megvalósításra:

családok mentorálása, pszichológus szolgáltatás, természetbeni támogatások, családi nap, kulturális programok, pályaorientáció, mozi látogatás, prevenciós programsorozat, tehetséggondozás, szülők találkozása, logopédus, gyógytornász alkalmazása, szülői klub, roma dajkák bevonása, tehetségkutató torna, eszközbeszerzések.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2021. december 10.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2021. (XII.16.) Kt. számú**

**határozata**

**Komplex felzárkózási program keretében szakmai program megvalósítására kiadott Támogatói Okirat elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **Elfogadja a Belügyminisztérium, mint Támogató által BM/16132-2/2021 iktatószámon kiállított Támogatói Okiratot a Komplex felzárkózási program keretében szakmai program megvalósítása érdekében a határozat mellékletében foglalt tartalommal.**

**2. Felhatalmazza a polgármestert, hogy a megvalósításhoz szükséges árajánlatokat kérje be, a szerződéseket készítse elő, és a legelőnyösebb árajánlatot adóval írja alá a végrehajtáshoz szükséges valamennyi szerződést.**

**3. Felkéri a jegyzőt, hogy a fedezet biztosítására tegyen javaslatot a költségvetési rendelet módosításakor.**

**Határidő**: 1. pont azonnal **Felelős:** Szőke Zoltán polgármester

2. pont esedékességkor

3. pont 2021. december 31.